joelniklaus/EU_Wikipedias huggingface dataset:
Βαράμης Ε΄ της Περσίας

Ο Βαράμης Ε΄ της Περσίας (406 - 438) ήταν ο 14ος βασιλιάς της Περσίας από τη δυναστεία των Σασσανιδών μεταξύ 421 και 438), γιος και διάδοχος του βασιλιά της Περσίας Ισδεγέρδη Α'.  Κέρδισε τη μάχη της διαδοχής και ξεκίνησε σκληρούς διωγμούς εναντίον των χριστιανών κάτι που τον έφερε σε σύγκρουση με το ανατολικό Ρωμαϊκό κράτος. Οι πόλεμοι έληξαν (422) χωρίς κανένα αποτέλεσμα και για τους δύο. Το πρόβλημα της έλλειψης βασιλιά στην Αρμενία ήταν έντονο, ο ίδιος ο Βαράμης ήταν της άποψης ότι θα έπρεπε το στέμμα να δοθεί στην τοπική δυναστεία των Αρσακιδών γι´αυτό έστεψε βασιλιά τον νεαρό Αρταξέρξη Δ' (422) γιο του Βραχμσαπώρ. Οι ευγενείς της Αρμενίας έντονα δυσαρεστημένοι με την ανικανότητα του, κάλεσαν τον ίδιο τον Βαράμη να ενσωματώσει την Αρμενία στην Περσική αυτοκρατορία. Ο Βαράμης Ε΄ ανταποκρίθηκε θετικά (428) παρά την έντονη αντίδραση του χριστιανού επισκόπου (Καθολικού) της Αρμενίας Ισαάκ ο οποίος δεν ήθελε η χώρα του να βρίσκεται υπό την διοίκηση αλλόθρησκων βλέποντας μπροστά του τον μεγάλο κίνδυνο για την χριστιανική θρησκεία της Αρμενίας. Ένα μεγάλο πρόβλημα που δημιουργήθηκε την δεύτερη δεκαετία της βασιλείας του Βαράμη Ε' ήταν η επίθεση των Εφθαλιτών Ούννων από τον βορρά. Προσποιήθηκε ότι συνθηκολόγησε αλλά σε λίγο τους έπιασε απροετοίμαστους και τους έσφαξε όλους. Η συντριβή των Ούννων ήταν η αιτία να υμνηθεί ο Βαράμης σε πολλά λογοτεχνικά Περσικά κείμενα της εποχής του ως ήρωας πολλών θρύλων. Ήταν μεγάλος λάτρης της Περσικής λογοτεχνίας και ποίησης, και τον διαδέχθηκε ο γιος του Ισδιγέρδης Β΄.

Πηγές

 In the Western sources he is also called Gororanes (Theodoret, Historia Ecclesiastica, V.37.6).
 The Oriental Biographical Dictionary, Ed. Thomas William Beale, (Asiatic Society, 1881), 66.
 The Encyclop?dia Britannica, Vol. 3, Ed. Hugh Chisholm, (Cambridge University Press, 1910), 211.
 A Fifth Century Hoard of Sasanian Drachms (A.D. 399-460), Hodge Mehdi Malek, Iran, Vol. 33, (1995), British Institute of Persian Studies, 68.
 Introduction to Christian Caucasian History:II: States and Dynasties of the Formative Period, Cyril Toumanoff, Traditio, Vol. 17, 1961, Fordham University.
 Simon Payaslian, The History of Armenia:From the Origins to the Present, (Palgrave Macmillan, 2007), 40.

Πέρσες βασιλείς
Δυναστεία των Σασσανιδών
Προοδευτική Συμμαχία Σοσιαλιστών και Δημοκρατών

Η Προοδευτική Συμμαχία Σοσιαλιστών και Δημοκρατών (συντομογραφία S&D) είναι η πολιτική ομάδα του Ευρωπαϊκού Κοινοβουλίου που εκπροσωπεί το Ευρωπαϊκό Σοσιαλιστικό Κόμμα και άλλα σοσιαλδημοκρατικά κόμματα. Μέχρι τις εκλογές του 1999, η Προοδευτική Συμμαχία Σοσιαλιστών και Δημοκρατών ήταν η μεγαλύτερη ομάδα του Ευρωπαϊκού Κοινοβουλίου, οπότε και μεγαλύτερη ομάδα έγινε η ομάδα του Ευρωπαϊκού Λαϊκού Κόμματος. Αυτή τη στιγμή, η ομάδα είναι η δεύτερη μεγαλύτερη του Ευρωπαϊκού Κοινοβουλίου, ενώ υιοθέτησε το σημερινό της όνομα στις 23 Ιουνίου 2009.

Μέλη

Παραπομπές

Εξωτερικοί Σύνδεσμοι
Επίσημη ιστοσελίδα S&D

Πολιτικές ομάδες Ευρωπαϊκού Κοινοβουλίου
Τζέρι ΜακΑβόι

Ο Τζέρι ΜακΑβόι είναι Ιρλανδός μπασίστας της μπλουζ ροκ μουσικής σκηνής, γνωστότερος για τη συνεργασία του με τον κιθαρίστα Ρόρι Γκάλαχερ.

Βιογραφία
Ο ΜακΑβόι γεννήθηκε στις 19 Δεκεμβρίου 1951 και μεγάλωσε στο Μπέλφαστ της Βορείου Ιρλανδίας. Ξεκίνησε τη μουσική του καριέρα με το συγκρότημα Deep Joy όπου γνώρισε το ντράμερ Μπρένταν Ο'Νηλ με τον οποίο συνεργάστηκε στο συγκρότημα του Γκάλαχερ τη δεκαετία του '80.

Μετά την αποχώρηση του Γκάλαχερ από τους Taste, του πρότεινε να ενταχθεί στο νεοσύστατο προσωπικό του σχήμα. Ο ΜάκΑβόι παρέμεινε μέλος του συγκροτήματος μέχρι τις αρχές της δεκαετίας του '90, κυκλοφορώντας όλες τις μεγάλες επιτυχίες του συγκροτήματος. Μεταξύ αυτών, επτά χρυσοί και οκτώ ασημένιοι δίσκοι οι οποίοι απονεμήθηκαν στο συγκρότημα το Φεβρουάριο του 2005 από την British Phonographic Industry. Ο ΜακΑβόι υπήρξε συνάδελφος και φίλος του Ρόρι Γκάλαχερ μέχρι το τέλος της ζωής του, στις 14 Ιουνίου 1995.

Το 1980, είχε κυκλοφορήσει το πρώτο του προσωπικό άλμπουμ με τίτλο "Bassics" ενώ το δεύτερο κυκλοφόρησε το 2010 με την ονομασία "Can't Win 'Em All". Το 2005 κυκλοφόρησε το βιβλίο "Riding Shotgun" περιγράφοντας την καρίερα του μαζί με τον Γκάλαχερ. Από το 2011 δραστηριοποιείται με το μπλουζ ροκ συγκρότημα Band of Friends στο οποίο συμμετέχει και ο Τεντ Μακένα.

Δισκογραφία

με τον Ρόρι Γκάλαχερ
 Rory Gallagher (1971)
 Deuce (1971)
 Live in Europe (1972)
 Blueprint (1973)
 Tattoo (1973)
 Irish Tour '74 (1974)
 Against the Grain (1975)
 Calling Card (1976)
 Photo - Finish (1978)
 Top Priority (1979)
 Stage Struck (1980)
 Jinx (1982)
 Defender (1987)
 Fresh Evidence (1990)
 BBC Sessions (1999)
 Wheels Within Wheels (2003)
 Meeting with the G-Man+ (2003)
 Big Guns: The Very Best of Rory Gallagher (2005)
 Live at Montreux (2006)
 The Beat Club Sessions (2010)
 Notes from San Fransisco (2011)

Προσωπικές κυκλοφορίες
 Bassics (1980)
 Can't Win 'Em All (2010)

Πηγές
 Gerry McAvoy - All Music Guide
 Gerry McAvoy – Songs, Playlists, Videos and Tours – BBC Music 
 Band of Friends

Μπασίστες
Ιρλανδοί μουσικοί
Μεσσίας (Χαίντελ)

Ο Μεσσσίας (Messiah (HWV 56)) είναι ορατόριο του Γερμανού συνθέτη Γκέοργκ Φρίντριχ Χαίντελ, το οποίο γράφτηκε το 1741 σε λιμπρέτο του Τσαρλς Τζένενς, συμπεριλαμβάνοντας αποσπάσματα από τη Βίβλο καθώς και Ψαλμούς από το Αγγλικανικό Προσευχητάριο. Πρωτοπαρουσιάστηκε στο Δουβλίνο στις 13 Απριλίου 1742 και έκτοτε είναι ένα το συχνότερα εκτελούμενα χορωδιακά έργα του ρεπερτορίου της δυτικής μουσικής. 

Ο Χαίντελ, ήδη εγκατεστημένος στην Αγγλία από το 1712, είχε εδραιώσει τη φήμη του ως συνθέτης όπερας και η στροφή του προς το ορατόριο οφείλεται κυρίως στις αισθητικές επιταγές του αγγλικού κοινού. Εντούτοις, τα ορατόριά του μοιράζονται πολλά κοινά στοιχεία από τη μορφολογία της ιταλικής όπερας, όπως την συνύπαρξη του ρετσιτατίβο, της άριας και των χορωδιακών, παραλείποντας ωστόσο το δραματικό στοιχείο. Ο Μεσσίας χωρίζεται σε τρία μέρη: το α΄ αρχίζει με τις προφητείες του Ησαΐα και τον ευαγγελισμό των ποιμένων· στο β΄ μέρος το κείμενο επικεντρώνεται στο Θείο Πάθος, το οποίο και κλείνει με το περίφημο χορωδιακό Αλληλούια· τέλος, το γ΄ μέρος έχει ως κεντρικό θέμα την Ανάσταση νεκρών και τη δόξα του Ιησού στους Ουρανούς. 

Από τεχνικής πλευράς, ο Μεσσίας απαιτεί σχετικά μικρό όγκο τραγουδιστών και μουσικών, ενώ πολλά από τα επιμέρους τμήματά του ενδέχονται εναλλακτικές ενορχηστρώσεις, τονικότητες κλπ. Λόγω της δημοτικότητάς του, στις δεκαετίες που ακολούθησαν, το έργο «παραμορφώθηκε» τρόπον τινά, με χρήση γιγαντιαίων ορχηστρών και χορωδιών, ενώ ανάμεσα στις πολυάριθμες ενορχηστρώσεις και διασκευές συνέβαλλε και με τη δική του εκδοχή ο Βόλφγκανγκ Αμαντέους Μότσαρτ. 

Στο κατώφλι του 21ου αιώνα η τάση για μια πιο «πιστή στο πρωτότυπο» εκτέλεση οδήγησε εν τέλει στην άνοδο της ιστορικά τεκμηριωμένης εκτελεστικής πρακτικής. Ο Μεσσίας συνεχίζει απρόσκοπτα στις μέρες να παρουσιάζεται κάθε χρόνο σε ολόκληρο τον κόσμο –ακόμη και σε ημι-σκηνοθετημένη μορφή–, ενώ κυκλοφορούν στο εμπόριο πάμπολλες ηχογραφήσεις και μαγνητοσκοπήσεις, καλύπτοντας ένα μεγάλο φάσμα εκτελεστικών προσεγγίσεων.

Εξωτερικοί σύνδεσμοι

Πλήρες κείμενο, αναφορές στις Γραφές και επί μέρους μουσικά τμήματα (δείγματα μουσικής) Messiah στο Αγγλικό Wikisource''
Ο Μεσσίας του Χαίντελ στο Stanford University Center for Computer Research in Music and Acoustics
Der Messias, ed. Wolfgang Amadeus Mozart, K. 572: Παρτιτούρα και κριτική (στα Γερμανικά) στο Neue Mozart-Ausgabe
Hallelujah Chorus Flash Mob στο YouTube
 Ηλίας Χρυσοχοϊδης, "Τα Πάθη και η Ανάσταση του Χαίντελ"

Γκέοργκ Φρίντριχ Χαίντελ
Φιλανθρωπία

Η φιλανθρωπία ετυμολογικά σημαίνει «αγάπη του ανθρώπου» με την έννοια της φροντίδας για την θρέψη, την ανάπτυξη και την ενίσχυση δεινοπαθούντων συνανθρώπων που απορρέει από την άσκηση των ανθρώπινων αξιών και βασίζεται στον εθελοντισμό. Ο πιο συμβατικός σύγχρονος ορισμός είναι οι «ιδιωτικές πρωτοβουλίες, για το κοινό καλό, με έμφαση στην ποιότητα της ζωής».

Είναι γενικά αποδεκτό ότι η λέξη επινοήθηκε στην αρχαία Ελλάδα από  τον Αισχύλο στον Προμηθέα Δεσμώτη, όπου περιγράφει ένα μύθο πως τα πρωτόγονα πλάσματα που δημιουργήθηκαν χωρίς γνώσεις και δεξιότητες ζούσαν σε σπηλιές με τον συνεχή φόβο για τη ζωή τους. Ο Δίας, ο βασιλιάς των θεών, αποφάσισε να τους καταστρέψει, αλλά ο Προμηθέας, ένας Τιτάνας  το όνομα του οποίου σημαίνει "προνοητικότητα" τους έδωσε ως δώρα την φωτιά και την αισιοδοξία: τη φωτιά, που συμβολίζει όλες τις γνώσεις, τις δεξιότητες, την τεχνολογία, τις τέχνες και την επιστήμη. Με αισιοδοξία, θα χρησιμοποιούν τη φωτιά εποικοδομητικά, για τη βελτίωση της ανθρώπινης κατάστασης.

Η πρώτη όμως χρήση του όρου «φιλανθρωπία» με τη μορφή ουσιαστικού περιεχομένου ήρθε λίγο αργότερα (περ. 390 π.Χ.), στον πλατωνικό διάλογο «Ευθύφρων», όπου ο Σωκράτης φέρεται να έχει πει: «Εγώ όμως φοβούμαι μήπως από την φιλανθρωπία μου φαίνομαι σ΄ αυτούς ότι διδάσκω αδιακρίτως κάθε άνθρωπο ό,τι γνωρίζω, όχι μόνον χωρίς κανένα μισθό, αλλ' αν είχα χρήματα, και θα πλήρωνα ακόμη με ευχαρίστηση μου εκείνον, ο οποίος ήθελε να ακούει τις ομιλίες μου».

Παραπομπές
T.U.F.F. Puppy

Το T.U.F.F. Puppy είναι αμερικανική τηλεοπτική σειρά κινουμένων σχεδίων που δημιουργήθηκε από τον Butch Hartman για το κανάλι Nickelodeon. Έκανε πρεμιέρα στις 2 Οκτωβρίου 2010 και στην Ελλάδα στις 26 Ιουνίου 2012. Ο κύριος χαρακτήρας είναι ένα σκυλί που λέγεται Dudley, ο οποίος εργάζεται στην οργάνωση T.U.F.F. και μαζί με αυτόν είναι η γάτα Kitty Kittsvell. Έχει 60 επεισόδια απ'αυτά τα μισά προβάλλονται στην Αμερική και ο πρώτος κύκλος προβάλλεται στην Ελλάδα, ενώ ο δεύτερος κύκλος προβάλεται στην Ελλάδα από την Τετάρτη 19 Ιουνίου 2013 στο Nickelodeon Greece.

Μεταγλώττιση 
 Duddley Puppy: Χρήστος Θάνος 
 Kitty Katswell:  Κατερίνα Γκίργκις 
 Keswick:  Θοδωρής Σμέρος 
 Αρχηγός: Θανάσης Κουρλαμπάς
 Snaptrap: Θανάσης Κουρλαμπάς
 Χαμαιλέοντας:  Θοδωρής Σμέρος 
 Larry:  Χρήστος Θάνος 
 Ollie:  Θοδωρής Σμέρος 
 Fransisco:  Θοδωρής Σμέρος 
 Bird Brain:  Θοδωρής Σμέρος 
 Ρίτα:  Κατερίνα Γκίργκις 
Αμερικανικές τηλεοπτικές σειρές κινουμένων σχεδίων
Σειρές του Nickelodeon
Νέα Δυτική Είσοδος Θεσσαλονίκης

Η Νέα Δυτική Είσοδος Θεσσαλονίκης ή Εθνική Οδός 1β, σύμφωνα με την κωδική του ονομασία, είναι μία οδός ταχείας κυκλοφορίας και η βασικότερη είσοδος της πόλης της Θεσσαλονίκης, καθώς αποτελεί προέκταση του Αυτοκινητοδρόμου 1 (Αθηνών - Θεσσαλονίκης - Ευζώνων). Η κατασκευή της ολοκληρώθηκε μέσα στη δεκαετία του 2000 και είχε προϋπολογισμό 9,5 δισ. δρχ (περίπου 28 εκ. ευρώ), με εξαίρεση τον Ανισόπεδο κόμβο Κ16, ο οποίος ολοκληρώθηκε στις 23 Ιουνίου 2017. Πριν την κατασκευή της, η είσοδος στην πόλη πραγματοποιείτο μέσω της Οδού Μοναστηρίου, καθώς κατέληγε εκεί η Εθνική Οδός 2 (ΕΟ Θεσσαλονίκης - Έδεσσας).

Ο Αυτοκινητόδρομος 
Ο Αυτοκινητόδρομος είναι προέκταση της ΑΘΕ. 'Οσον αφορά την αρίθμηση επικρατεί σύγχυση. Ενώ η διαδρομή του Αυτοκινητοδρόμου 1 φεύγει από τη Χαλάστρα προς τους Ευζώνους, οι πίνακες συνεχίζουν να αναγράφουν τον κωδικό Α1 και Ε75  (Ευρωπαϊκή Οδός 75). Αυτό προκαλεί μικρή σύγχυση στους οδηγούς και ειδικότερα στους τουρίστες που κατεβαίνουν με το αυτοκίνητο τους στην Ελλάδα.

Κατάλογος κόμβων

Χάρτης 
 Νέα Δυτική Είσοδος Θεσσαλονίκης

Παραπομπές

Πηγές 
Motorway exit list
 Σύμφωνα με το Μητρώο Εθνικών Οδών  της ΕΣΥΕ, 1998

Αυτοκινητόδρομοι της Ελλάδας
Δρόμοι στην Κεντρική Μακεδονία
Δρόμοι της Θεσσαλονίκης
Η Σύντομη Δεύτερη Ζωή της Μπρι Τάνερ

Η Σύντομη Δεύτερη Ζωή της Μπρι Τάνερ είναι μια νουβέλα της Έκλειψης με συγγραφέα τη Στέφενι Μέιερ. Διηγείται την ιστορία μιας νεογέννητης βρικόλακα, της Μπρι Τάνερ, που εμφανίζεται στο τρίτο βιβλίο της σειράς, την Έκλειψη. Το βιβλίο είναι γραμμένο απ' την οπτική της Μπρι.

Πλοκή
Η ιστορία αρχίζει με την Μπρι και τον Ντιέγκο σε κυνήγι ανθρώπινου αίματος στο Σιατλ, στην Ουάσινγκτον. Η Μπρι ήταν βρικόλακας τρεις μήνες, ήταν δηλαδή νεογέννητη ακόμα, και ο Ντιέγκο έντεκα (επίσης νεογέννητος δηλαδή). Μετά το κυνήγι συζητάνε για Εκείνη (τη Βικτόρια), και, κρυμμένοι σε μια σπηλιά, μιλάνε για τις ανθρώπινες ζωές τους και πως αποφάσισε ο Ράιλι να τους χαρίσει μια δεύτερη ζωή ως βρικόλακες. Καταλήγουν ότι ο Ράιλι τους χρησιμοποιεί και πιθανότατα τους λέει ψέματα, και ανακαλύπτουν πως ο ήλιος δε μπορεί να σκοτώσει έναν βρικόλακα, όπως τους είχε είπε, αλλά κάνει το δέρμα τους να ακτινοβολεί. Γρήγορα γίνονται φίλοι, κι έπειτα ψάχνουν για τον Ράιλι και την αγέλη τους, που ζούσε νομαδικά. Τους βρίσκουν, κι όταν νυχτώνει ακολουθούν τον Ράιλι πιστεύοντας πως πάει να συναντήσει Εκείνη. Οι υποψίες τους επαληθεύτηκαν, κι έτσι κρυφάκουσαν τη συζήτηση τους.

Όταν οι Βολτούρι εμφανίστηκαν, απείλησαν τη Βικτόρια πως θα τη σκοτώσουν επειδή δημιούργησε έναν στρατό από νεογέννητους τον οποίο δε μπορεί να ελέγξει (καταπατώντας έτσι το νόμο), αλλά προθυμοποιήθηκαν να της δώσουν μια ευκαιρία εάν κατέστρεφε τη σύναξη των Κάλεν. Αν δεν έκανε την επίθεση της μέσα σε πέντε μέρες, θα την σκότωναν.
Δημήτρης Ι. Σταμάτης

Ο Δημήτρης Σταμάτης (1950-) είναι Έλληνας δικηγόρος και πολιτικός.

Βιογραφικά Στοιχεία
Ο Δημήτριος Σταμάτης γεννήθηκε στη Θεσσαλονίκη στις 25 Ιανουαρίου 1950. Είναι μόνιμος κάτοικος Θεσσαλονίκης, όπου ζει με τη σύζυγο και τα δύο του παιδιά.

Σπούδασε στη Νομική Σχολή του Αριστοτέλειου Πανεπιστημίου Θεσσαλονίκης. Ασκεί ενεργά το επάγγελμα του δικηγόρου.

Το 1985, εξελέγη για πρώτη φορά βουλευτής Α΄ Θεσσαλονίκης με τη Νέα Δημοκρατία, έως και το 1993. Ακόμα διατέλεσε Γενικός Γραμματέας του πρώην Υπουργείου Μεταφορών και Επικοινωνιών. Κατά την περίοδο 2005 - 2009, χρημάτισε Γενικός Γραμματέας της τότε Περιφέρειας Ανατολικής Μακεδονίας και Θράκης.

Στις 21 Ιουνίου 2012, ορκίστηκε υπουργός Επικρατείας της τρικομματικής κυβέρνησης του προέδρου της Νέας Δημοκρατίας Αντώνη Σαμαρά, ενώ είναι αρμόδιος για την ομαλή λειτουργία και συνεννόηση των κυβερνητικών εταίρων.

Στις βουλευτικές εκλογές του Ιανουαρίου 2015 ήταν υποψήφιος στη δεύτερη θέση του ψηφοδελτίου επικρατείας της ΝΔ, θέση στην οποία εξελέγη.

Παραπομπές

Εξωτερικοί σύνδεσμοι
Επίσημη Ιστοσελίδα Υπουργού Επικρατείας της Ελληνικής Κυβέρνησης

Έλληνες υπουργοί Επικρατείας
Βουλευτές εκλεγμένοι με τη Νέα Δημοκρατία
Βουλευτές Α' Θεσσαλονίκης
Έλληνες βουλευτές επικρατείας
Δημήτριος Κελτεμλίδης

Ο Δημήτριος (Τάκης) Θ. Κελτεμλίδης (1916 - Φεβρουάριος 2001) ήταν Έλληνας γεωπόνος και αντιστασιακός , βουλευτής με την ΕΔΑ, μυκητολόγος και συγγραφέας 7 έργων για τα μανιτάρια.

Βιογραφία 
Γεννήθηκε στην Κωνσταντινούπολη (γιος του Θεόδωρου Κελτεμλίδη) και σπούδασε γεωπονική στο πανεπιστήμιο της γενέτειράς του. Ανέπτυξε αντιστασιακή δράση με το ΕΑΜ και νωρίτερα πολέμησε στην Αλβανία με το βαθμό του Ανθυπολοχαγού. Για την αντιστασιακή του δράση τιμωρήθηκε με εξορίες στον Άη Στράτη και στη Μακρόνησο. Παντρεύτηκε την Ελένη Μπενά (1920-2017), επίσης βουλευτή της ΕΔΑ και αντιστασιακή. Απέκτησαν 1 κόρη, τη Μαρία.

Πολιτικός 
Εξελέγη βουλευτής με την ΕΔΑ στο νομό Θεσσαλονίκης στις εκλογές του 1958. Συνολικά εξελέγη 3 φορές στη συμπρωτεύουσα (στις εκλογές του 1961 εξελέγη βουλευτής με το ΠΑΜΕ) και επανεξελέγη στην περιφέρεια Π.Δ. Θεσσαλονίκης (πρώην Δήμου Θεσσαλονίκης) το 1963. Εξελέγη επίσης μέλος της κεντρικής επιτροπής του ΚΚΕ από το 8ο συνέδριο του κόμματος το 1961.

Συγγραφέας 
Ασχολήθηκε με τη μυκητολογία και τη συγγραφή έργων για τα είδη των μανιταριών. Ήταν μέλος της Διεθνούς Μυκητολογικής Εταιρείας του Λονδίνου και της Γαλλίας. Το 1982 δημοσίευσε το βιβλίο του "Τα φαρμακερά μανιτάρια του τόπου μας", όπου περιγράφονται διεξοδικά 32 τοξικά μανιτάρια, συνοδευόμενα από ασπρόμαυρα σκίτσα.

Τον Φεβρουάριο του 2001 σκοτώθηκε σε τροχαίο δυστύχημα. Κηδεύτηκε στις 23 Φεβρουαρίου 2001 από τον ιερό ναό Αγίου Κωνσταντίνου Πειραιά.

Επιλεγμένα έργα 
Τα μανιτάρια του βουνού και του κάμπου, εκδ. Ψύχαλος, Αθήνα, 1990
Τα ελληνικά μανιτάρια και οι λαϊκές ονομασίες τους	εκδ. Ψύχαλος, 1993	
Τα φαρμακευτικά μανιτάρια	(1982)	
Τα μυστικά της ζωής των μανιταριών (2005)- εκδόθηκε μετά το θάνατό του.

Παραπομπές 

Βουλευτές Θεσσαλονίκης
Βουλευτές εκλεγμένοι με την ΕΔΑ
Έλληνες συγγραφείς
Έλληνες κομμουνιστές
Μέλη του ΕΑΜ
Νικόλαος Κάρεφ

Ο Νικόλαος Γιαννάκιεφ Κάρεφ (βουλγαρικά: Никола Карев / Νίκολα Κάρεβ) ήταν δάσκαλος, σοσιαλιστής  και επαναστάτης στην Οθωμανική Αυτοκρατορία. Γεννήθηκε στο Κρούσοβο στις 23 Νοεμβρίου 1877 και πέθανε στις 27 Απριλίου 1905 στη Ραϊτσάνη  Κότσανης, και οι δύο περιοχές σήμερα βρίσκονται στην Βόρεια Μακεδονία.

Σύνοψη
Ήταν μέλος του Βουλγαρικού Εργατικού Σοσιαλοδημοκρατικού Κόμματος και της  βουλγαρικής Εσωτερικής Μακεδονο-Αδριανοπολίτικης Επαναστατικής Οργάνωσης. Κατά την εξέγερση του Ήλιντεν (Ημέρα του Προφήτη Ηλία) στις 20 Ιουλίου/2 Αυγούστου 1903 που εκδηλώθηκε στο Βιλαέτι του Μοναστηρίου ενάντια στην Οθωμανική Αυτοκρατορία υπήρξε πρόεδρος της βραχύβιας προσωρινής Δημοκρατίας στο Κρούσοβο, μέχρι που αυτή  καταλύθηκε από τον οθωμανικό στρατό μετά 10 ημέρες.

Ιστορικές αναφορές

Το Κρούσοβο αποφάσισαν να καταλάβουν οι επαναστάτες του Ίλιντεν καθώς την επιτυχία του σκοπού τους εξασφάλιζε και το εξαιρετικά ολιγάριθμο της τοπικής Οθωμανικής φρουράς. Η εισβολή ενεργήθηκε τη νύχτα της Κυριακής 20ης Ιουλίου (με το παλιό ημερολόγιο) του 1903 με το βουλγαρικό σύνθημα Свобода или смьрть, δηλαδή Ελευθερία ή θάνατος. Η πρώτη δουλειά των επαναστατών μετά την κατάληψη του Κρουσόβου ήταν να απομονώσουν, καταστρέφοντας τις τηλεγραφικές γραμμές. Συνολικά στην περιοχή του Διοικητηρίου κάηκαν πάνω από 40 κτίρια. Στις 23 Ιουλίου κάλεσαν σε σύσκεψη τους προκρίτους των εθνικών κοινοτήτων της πόλης και σχημάτισαν μιαν ανωτάτη επιτροπή από οκτώ μέλη που θα έπαιζε τον ρόλο προσωρινής κυβέρνησης. Ο σχηματισμός πολιτοφυλακής και ο εφοδιασμός των κομιτατζήζων με τρόφιμα και ρούχα στάθηκαν τα πρώτα καθήκοντα της επιτροπής αυτής.

Η κατοχή του Κρουσόβου από τους επαναστάτες κράτησε ακριβώς δέκα μέρες. Τα σώματα των επαναστατών, που είχαν στρατοπεδεύσει γύρω από το Κρούσεβο μετά την κατάληψή του, ανέρχονταν συνολικά σε χίλιους περίπου άντρες. Για να εξασφαλιστεί καλύτερα η τροφοδοσία τους, αποφασίστηκε στις 25 Ιουλίου από την ηγεσία τους να επιβάλει η ανωτάτη επιτροπή φορολογία στους εύπορους κατοίκους του. Καθορίστηκε και το ποσόν, από 5-30 λίρες οθωμανικές για κάθε άτομο, ανάλογα με την περιουσιακή του κατάσταση και διατάχτηκε η είσπραξή του. Όμως τα μέλη της επιτροπής που ήταν Έλληνες αρνήθηκαν να εκτελέσουν τη διαταγή και για τούτο παύτηκαν.

Η οθωμανικη αντίδραση κατά της εξέγερσης άρχισε στη δυτική σημερινή Βόρεια Μακεδονία, όπου η κατάσταση ήταν αρκετά σοβαρή και στράφηκε πρώτα εναντίον του Κρουσόβου, το οποίο, καθώς γειτόνευε με το Μοναστήρι, ήταν ανάγκη να το ξαναπάρουν οι Οθωμανοί δίχως καθυστέρηση. Η επιχείρηση αυτή ανατέθηκε στον στρατηγό Μπαχτιάρ πασά, που τον χαρακτηρίζουν άνθρωπο βίαιο και τραχύ.
Ο απολογισμός των καταστροφών των Ελλήνων στο Κρούσεβο ήταν 363 κτίρια, σπίτια, καταστήματα κλπ.. που κάηκαν, αφού προηγουμένως λεηλατήθηκαν, ενώ υπερδιπλάσιος στάθηκε ο αριθμός εκείνων που μονάχα λεηλατήθηκαν. Οι σκοτωμένοι πάλι, άντρες και γυναίκες πέρασαν τις τέσσερις δεκάδες.

Επίλογος
Σήμερα θεωρείται εθνικός ήρωας στην Βουλγαρία και την Βόρεια Μακεδονία.

Παραπομπές

Πηγές
Ιστοσ.: Сите българи заедно - Никола Карев
Ιστοσ.: Ι.Μ.Μ.Α, Συλλογή Φωτογραφιών - Π.Γ.Δ.Μ.\ΚΡΟΥΣΕΒΟ

Εξωτερικοί σύνδεσμοι
 

Βούλγαροι επαναστάτες
Βούλγαροι Μακεδόνες
Μπαρίς Νουμέροφ

Ο Μπαρίς Βασίλιεβιτς Νουμέροφ (ρωσ. Борис Васильевич Нумеров, 29 Ιανουαρίου 1891 – 13 Σεπτεμβρίου 1941;) ήταν Ρώσος αστρονόμος, τοπογράφος και γεωφυσικός. Γεννήθηκε στο Λυουμπάν, κοντά στο Νόβγκοροντ. Δημιούργησε μόνος του διάφορα αστρονομικά όργανα και ορυκτολογικά εργαλεία, καθώς και αλγορίθμους και μεθόδους που φέρουν το όνομά του. Υπήρξε μέλος της Σοβιετικής Ακαδημίας Επιστημών, παρατηρητής στο Αστεροσκοπείο του Πούλκοβο από το 1913 ως το 1915, αστρονόμος στο αστεροσκοπείο του πανεπιστημίου του Λένινγκραντ από το 1915 ως το 1925, διευθυντής του Κεντρικού Παρατηρητηρίου Γεωφυσικής το 1926 και το 1927, και Καθηγητής στο Πανεπιστήμιο του Λένινγκραντ από το 1924 ως το 1937).

Το 1936 ο Νουμέροφ επισκέφθηκε το εργαστήριο του Γουάλας Έκερτ στο Πανεπιστήμιο Κολούμπια με σκοπό να εφαρμόσει την τεχνολογία των διάτρητων καρτελών στην «αστρική έρευνα» στο δικό του εργαστήριο στο Πανεπιστήμιο του Λένινγκραντ.

Τον Οκτώβριο 1936 ο Νουμέροφ συνελήφθη και καταδικάσθηκε σε 10 χρόνια σκληρών καταναγκαστικών έργων (αυτό εντάσσεται στους λεγόμενους «διωγμούς του Πούλκοβο», στους οποίους πολλοί αστρονόμοι υπέφεραν διώξεις). Είχε κατηγορηθεί για κατασκοπεία για λογαριασμό της Γερμανίας. Η βάση της κατηγορίας αυτής ήταν το γεγονός ότι Γερμανοί αστρονόμοι είχαν ονομάσει έναν αστεροειδή προς τιμή του (βλ. παρακάτω). Πιστεύεται ότι εκτελέσθηκε μαζί με άλλους πολιτικούς κρατούμενους τον Σεπτέμβριο 1941 στη φυλακή του Ορυόλ της Ρωσίας πριν την κατάληψη της πόλεως από τους Γερμανούς. Το 1957 η μνήμη του αποκαταστάθηκε.

Ονομάσθηκαν προς τιμή του 
 Ο αστεροειδής 1206 Νουμεροβία (1206 Numerowia), που ανακαλύφθηκε το 1931.
 Ο κρατήρας Νουμέροφ στην αόρατη πλευρά του νότιου ημισφαιρίου της Σελήνης.
 Η «μέθοδος Νουμέροφ» για την επίλυση διαφορικών εξισώσεων β΄ τάξεως και άλλοι αλγόριθμοι και μέθοδοι

Παραπομπές

Εξωτερικοί σύνδεσμοι 
 Gérard Sookahet: La Méthode de Numerov pour Résoudre les Equations Différentielles du 2nd Ordre, PDF

Ρώσοι αστρονόμοι
Σοβιετικοί αστρονόμοι
Ρώσοι εφευρέτες
Τοπογράφοι
Θανάσης Μπούρας

Ο Θανάσης Μπούρας (Καρπενήσι, 1 Ιανουαρίου 1947) είναι Έλληνας ακαδημαϊκός, πολιτικός, βουλευτής και Γενικός Γραμματέας της Κοινοβουλευτικής Ομάδας της Νέας Δημοκρατίας, που διατελεί Γ' Αντιπρόεδρος της Βουλής.

Βιογραφικά Στοιχεία
Είναι παντρεμένος με την Κατερίνα Καραδημήτρη, με την οποία απέκτησε δύο παιδιά, τον Κωνσταντίνο και την Πηνελόπη.

Ακαδημαϊκή δραστηριότητα
Έλαβε το πτυχίο του από το Τμήμα Φυσικής του Εθνικού και Καποδιστριακού Πανεπιστημίου της Αθήνας. Έκανε μεταπτυχιακές σπουδές και απέκτησε πτυχίο στη Μετεωρολογία την Ηλεκτρονική και την Ραδιοηλεκτρολογία. Είναι κάτοχος διδακτορικού τίτλου (Ph.D.) στις Φυσικές Επιστήμες. Ακόμα διαθέτει τίτλο παιδαγωγικών σπουδών, και είναι ενεργό μέλος της Εταιρείας Ελλήνων Φυσικών.

Υπήρξε καθηγητής φυσικής στο Πανεπιστήμιο Αθηνών από το 1973 έως το 1979, ενώ στη συνέχεια δίδαξε στο ΤΕΙ Αθηνών του οποίου διετέλεσε δύο φορές αντιπρόεδρος.

Κοινοβουλευτική και Πολιτική Δραστηριότητα
Διετέλεσε νομάρχης Εύβοιας την περίοδο 1989-1990 και νομάρχης Δυτικής Αττικής από το 1990 έως το 1993. Μεταξύ 1989 και 1993 ήταν μέλος του συμβουλίου του Ιδρύματος Κρατικών Υποτροφιών.

Ανήκει στη Νέα Δημοκρατία από το 1974 και εξελέγη για πρώτη φορά Βουλευτής της Περιφέρειας Αττικής στις Εθνικές Εκλογές του 2000, ενώ επανεξελέγη το 2004, το 2007 το 2009, αλλά και στις δύο εκλογικές αναμετρήσεις του 2012 και του 2015. Αποτέλεσε ιδρυτικό μέλος της ΔΑΚΕ Φυσικών.
 
Διετέλεσε πρόεδρος της Διαρκούς Επιτροπής Οικονομικών Υποθέσεων της Βουλής από τον Σεπτέμβριο του 2007 έως τον Ιανουάριο του 2009. Ακόμα υπήρξε Υπεύθυνος του Τομέα Απασχόλησης και Κοινωνικής Προστασίας της Νέας Δημοκρατίας κατά την περίοδο 2000 έως και το 2007. Κατά τις κοινοβουλευτικές περιόδους 2000 έως 2009, ήταν μέλος του Κοινοβουλευτικού Τομέα Παιδείας.

Ορίστηκε Υφυπουργός Οικονομίας και Οικονομικών, με αρμοδιότητα σε θέματα επενδύσεων και ανάπτυξης, στην κυβέρνηση του Κώστα Καραμανλή τον Ιανουάριο του 2009.

Ορίστηκε από τον πρωθυπουργό και πρόεδρο της Νέας Δημοκρατίας, Αντώνη Σαμαρά, Γενικός Γραμματέας της Κοινοβουλευτικής Ομάδας του κόμματος το 2012. Έμεινε στη θέση αυτή μεχρι τον Φεβρουάριο του 2015 όταν τον διαδέχθηκε ο Γιάννης Πλακιωτάκης.

Παραπομπές

Εξωτερικοί Σύνδεσμοι
Προσωπική Ιστοσελίδα Αθ. Μπούρα

Βουλευτές εκλογικής περιφέρειας Αττικής 
Βουλευτές Αττικής
Βουλευτές εκλεγμένοι με τη Νέα Δημοκρατία
Έλληνες υφυπουργοί Οικονομίας και Οικονομικών
Έλληνες φυσικοί
Καθηγητές Εθνικού και Καποδιστριακού πανεπιστημίου Αθηνών
Βουλευτές Β' Δυτικής Αττικής
Θεώρημα τομής του Θαλή

Το θεώρημα τομής, που παραδοσιακά αποδίδεται στον Έλληνα μαθηματικό Θαλή, είναι ένα σημαντικό θεώρημα στη στοιχειώδη γεωμετρία γύρω από τις αναλογίες των διαφόρων ευθυγράμμων τμημάτων, τα οποία δημιουργούνται όταν δύο τεμνόμενες μεταξύ τους γραμμές τέμνονται και από ένα ζεύγος παραλλήλων γραμμών. Είναι ισοδύναμο με το θεώρημα περί των αναλογιών σε όμοια τρίγωνα.

Διατύπωση 
Όταν δύο τουλάχιστον παράλληλες ευθείες τέμνουν δύο άλλες ευθείες, τότε τα τμήματα που ορίζουν στη μία ευθεία είναι ανάλογα προς τα αντίστοιχα τμήματα της άλλης ευθείας.

Παράλληλες γραμμές σε τρίγωνα και τραπέζια 
Το θεώρημα τομής μπορεί να χρησιμοποιηθεί για να αποδείξει ότι μια συγκεκριμένη κατασκευή αποδίδει παράλληλα ευθύγραμμα τμήματα.

Παραπομπές

Εξωτερικοί σύνδεσμοι 
 PlanetMath: Intercept Theorem 
 Java-Applet illustrating the intercept theorem

Ευκλείδεια Γεωμετρία
Θεωρήματα στη Γεωμετρία
Ιωάννης Δαμηλάκης

Ο Ιωάννης Δαμηλάκης (Ιεράπετρα, 1868 - 16 Δεκεμβρίου 1965) ήταν Έλληνας δικηγόρος και πολιτικός. Διετέλεσε βουλευτής, Δήμαρχος και πρόεδρος της Κοινότητας της Ιεράπετρας. Ανήκε στο Κόμμα των Φιλελευθέρων. Υπήρξε προσωπικός φίλος του βουλευτή Μιχαήλ Κοθρή.

Βιογραφία
Μετά τις σπουδές του διορίστηκε ελληνοδιδάσκαλος και αργότερα (στα 1900) γραμματέας στο Ειρηνοδικείο της Ιεράπετρας. Σπούδασε νομικά στο πανεπιστήμιο των Αθηνών και σε ηλικία 39 ετών αναγορεύτηκε διδάκτορας του Δικαίου. Μετά το διορισμό του σε δικηγόρο, εργάστηκε στο Πρωτοδικείο Λασιθίου και επί πολλά χρόνια στο Εφετείο της Κρήτης. Το 1911 διετέλεσε πληρεξούσιος της επαρχίας Ιεράπετρας κατά την επαναστατική συνέλευση των Κρητών. Το 1912 ήταν ένας από τους πρώτους Κρητικούς βουλευτές στο Ελληνικό Κοινοβούλιο.
 
Από το 1934 ως το 1938 ήταν πρόεδρος του Συλλόγου Τοπικών Δικαίων Ιεράπετρας και υπηρέτησε ως πρόεδρος του Πολιτικού Συλλόγου των Φιλελευθέρων στην επαρχία της ιδιαίτερης πατρίδας του.

Τον διαδέχθηκε ως πρόεδρος της Κοινότητας Ιεράπετρας ο Εμμανουήλ Μελάς . Το 1938 συντελέστηκε η αναβάθμιση της Ιεράπετρας σε Δήμο και ο Ιάκωβος Μελάς ανέλαβε πρώτος Δήμαρχος. 

Ο Ιωάννης Δαμηλάκης πέθανε σε ηλικία 97 ετών το 1965 και το όνομά του δόθηκε σε πλατεία της Ιεράπετρας.

Πηγές 
Νικόλαος Τζώρτζης, "Τα Οδωνυμικά της Ιεράπετρας", σελ. 47, εκδ. Δήμου Ιεράπετρας, 2002 (β΄ έκδοση).

Βουλευτές Λασιθίου
Δήμαρχοι Ιεράπετρας
Ευάγγελος Αποστολάκης

Ο Ευάγγελος Αποστολάκης (Γεράνι Ρεθύμνης, 1957) είναι εν αποστρατεία ναύαρχος του Ελληνικού Πολεμικού Ναυτικού και επίτιμος Αρχηγός ΓΕΕΘΑ. Επιπλέον, διετέλεσε υπουργός Εθνικής Άμυνας στη δεύτερη κυβέρνηση του Αλέξη Τσίπρα.

Βιογραφικό
Γεννήθηκε το 1957 στο Ρέθυμνο της Κρήτης και η καταγωγή του είναι από τον Πετρέ Γερανίου Ρεθύμνης. Έχει αποφοιτήσει:

από τη Σχολή Ναυτικών Δοκίμων
από το Σχολείο Υποβρυχίων Καταστροφών της Διοικήσεως Υποβρυχίων Καταστροφών (ΔΥΚ)
από όλα τα σταδιοδρομικά Σχολεία εσωτερικού
από το Amphibious Warfare School (ΗΠΑ)
από το Advanced Mine Warfare School (Βέλγιο)
από τη Ναυτική Σχολή Πολέμου

Από το 1998 ως το 2001 ήταν διοικητής της Διοίκησης Υποβρυχίων Καταστροφών (ΔΥΚ). Επίσης έχει υπηρετήσει, μεταξύ άλλων, στη Ναυτική Διοίκηση Αιγαίου (ΝΔΑ) και στο Ναύσταθμο Κρήτης (ΝΚ) ως Αρχιεπιστολέας, στο STRIKEFORNATO ως Deputy COS, στο ΓΕΝ ως Διευθυντής Β' Κλάδου, στο Αρχηγείο Στόλου ως Υπαρχηγός, καθώς και στο ΓΕΕΘΑ ως Επιτελάρχης και Υπαρχηγός.

Στις 7 Μαρτίου 2013 ανέλαβε καθήκοντα αρχηγού Γενικού Επιτελείου Ναυτικού. Από τις 15 Σεπτεμβρίου 2015 ανέλαβε, κατόπιν αποφάσεως του ΚΥΣΕΑ, την ηγεσία των Ελληνικών Ενόπλων Δυνάμεων ως αρχηγός ΓΕΕΘΑ, διαδεχόμενος τον στρατηγό Μιχαήλ Κωσταράκο.

Στις 13 Ιανουαρίου 2019 ανακοινώθηκε από τον πρωθυπουργό Αλέξη Τσίπρα ότι θα αναλάβει τη θέση του υπουργού Έθνικής Άμυνας, αντικαθιστώντας τον Πάνο Καμμένο, παραδίδοντας τα καθήκοντα του αρχηγού ΓΕΕΘΑ στον Αντιπτέραρχο Χρήστο Χριστοδούλου. Ανέλαβε καθήκοντα στις 14 Ιανουαρίου και παρέμεινε στο αξίωμα έως τις 9 Ιουλίου 2019.

Στις 31 Αυγούστου 2021 ανακοινώθηκε πρόταση του πρωθυπουργού Κυριάκου Μητσοτάκη να αναλάβει την θέση του υπουργού στο νεοσύστατο Υπουργείο Πολιτικής Προστασίας την οποία και αρνήθηκε. Αρχικά είχε αποδεχθεί τη θέση με την προϋπόθεση ότι θα συναινούσε και ο ΣΥΡΙΖΑ. Έπειτα από ανακοίνωση του ΣΥΡΙΖΑ αρνήθηκε τη θέση του υπουργού. 

Είναι νυμφευμένος και έχει δύο παιδιά. Ένα εξ αυτών είναι ο τηλεοπτικός σεφ και διαγωνιζόμενος στο Master Chef, Γιάννης Αποστολάκης.

Διακρίσεις

Παράσημα
Χρυσός Σταυρός του Τάγματος του Φοίνικα
Χρυσός Σταυρός του Τάγματος της Τιμής
Ταξιάρχης του Τάγματος του Φοίνικα
Ταξιάρχης του Τάγματος της Τιμής

Μετάλλια
Μετάλλια Στρατιωτικής Αξίας Γ΄, Β΄ και Α΄ Τάξεως

Διαμνημονεύσεις
Διαμνημόνευση Ευδοκίμου Διοικήσεως Γ΄ και Α΄ Τάξεως
Διαμνημόνευση Υπηρεσίας Αξιωματικού Επιτελούς Β΄ Τάξεως

Παραπομπές 

Αρχηγοί Γενικού Επιτελείου Ναυτικού (Ελλάδα)
Αρχηγοί Γενικού Επιτελείου Εθνικής Άμυνας (Ελλάδα)
Έλληνες υπουργοί Εθνικής Άμυνας
Έλληνες στρατιωτικοί
Yamaha Crypton X

To Yamaha Crypton X, γνωστό και ως Yamaha T135, είναι μία μοτοσικλέτα τύπου «παπάκι» που παράγεται από την ιαπωνική βιομηχανία Yamaha. Όπως και το Yamaha Z έτσι και το Crypton X είναι κατάλληλο για αγώνες πίστας και θεωρείται πιο γρήγορο από τους αντιπάλους του, το Honda Sonic και το Suzuki Raider 150. Είναι ένα από τα πιο γρήγορα μηχανάκια στη Νοτιοανατολική Ασία.

Το 2008 η Injection έκδοση του Yamaha Spark 135 κυκλοφόρησε στην αγορά της Ταϊλάνδης, καθιστώντας το το δεύτερο underbone μηχανάκι με σύστημα Injection μαζί με το Honda Innova i. Υπάρχουν 3 κύρια εργοστάσια της Yamaha που κατασκευάζουν το Crypton X. Ένα στην Ινδονησία, ένα στην Ταϊλάνδη και το νεότερο στις Φιλιππίνες.

Το 2011 το Crypton X κατασκευάστηκε με νέο πίνακα οργάνων. Η έκδοση της Μαλαισίας με το χειροκίνητο συμπλέκτη αναθεωρήθηκε στο κιβώτιο 5 ταχυτήτων από το προηγούμενο τεσσάρων ταχυτήτων. Το 2015 η Yamaha έχει δημιουργήσει μια σημαντική αναβάθμιση σε ένα νέο μοντέλο με κινητήρα 150 κυβικών με ψεκασμό καυσίμου, το οποίο διαθέτει μια αναβάθμιση στην απόδοση, την αντοχή και νέα εμφάνιση από τα παλιότερα μοντέλα.

Διεθνείς ονομασίες 
 Πραγματικό όνομα: Yamaha T135
 Ταϊλάνδη: Spark 135
 Φιλιππίνες: Sniper
 Ινδονησία: Jupiter MX
 Μαλαισία: 135LC
 Βιετνάμ: Exciter
 Ελλάδα: T 135 Crypton X

Ιστορία μοντέλου 
Το Yamaha Τ135 έκανε το ντεμπούτο του το 2005 στις Ταϊλανδικές και Ινδονησιακές αγορές, και στη συνέχεια στη Μαλαισία τον Φεβρουάριο του 2006. Το μοντέλο ήταν πολύ επιτυχημένο στην Νοτιοανατολική Ασία, ιδίως στη Μαλαισία. Το μηχανάκι ήταν επίσης εξίσου επιτυχημένο στην Ελλάδα.

Αγώνες Dragster
Στην Ελλάδα τα Crypton X περνούν από ειδικές τροποποιήσεις και τρέχουν σε αγώνες και τουρνουά Dragster μαζί με πολύ γρήγορα παπιά όπως τα Yamaha Z. Και επίσης το Crypton X με το Yamaha Z θεωρούνται οι καλύτερες επιλογές για τέτοιου είδους αγώνες.

Εξωτερικοί σύνδεσμοι
Παρουσίαση ενός τροποποιημένου Crypton X στο paktitisa.wordpress.com
Παρουσίαση του μοντέλου στο mototriti.gr

Μοντέλα μοτοσικλετών Yamaha
Μοτοσικλέτα
Τόμας Πρωτόπαπας

Ο Τόμας Πρωτόπαπας (19 Ιανουαρίου 1988 - 21 Μαΐου 2013) ήταν Έλληνας ηθοποιός και μοντέλο, καθώς ασχολούταν ερασιτεχνικά και με την γυμναστική.

Βιογραφία 
Ο Τόμας Πρωτόπαπας γεννήθηκε στις 19 Ιανουαρίου 1988 στο Λονδίνο ως Τόμας Νέλσων Πρωτόπαπας. Απο την ηλικία των 14 ετών ασχολήθηκε με το μόντελινγκ, ενώ αργότερα και με την υποκριτική. Ως χόμπι του, είχε την πάλη, λαμβάνοντας μέρος σε πολλούς αγώνες. Στην Ελλάδα, ξεκίνησε την καριέρα του, μέσα από το μουσικό κανάλι MAD TV, παρουσιάζοντας μια εκπομπή μουσικού περιεχομένου, ενώ το 2010 συμμετείχε στο remake της ταινίας Ρόδα, τσάντα και κοπάνα. Το 2012, έπαιξε με πρωταγωνιστικό ρόλο στη κωμική σειρά του Mega Channel, Οι Βασιλιάδες, έχοντας το ρόλο του γιου του Αιμίλιου Καννελόπουλου (Γεράσιμος Σκιαδαρέσης), Αλέξη Καννελόπουλου. Το 2013 θα συμμετείχε στην εκπομπή μαγειρικής Doctor Cook, που προβλήθηκε απο το ίδιο κανάλι, ως μαθητευόμενος σεφ.

Θάνατος 
Το πρωί της Κυριακής 17 Μαρτίου 2013, ξεκίνησε με το αυτοκίνητό του από το σπίτι του, με προορισμό το στούντιο στο οποίο θα γίνονταν τα γυρίσματα της εκπομπής Dr Cook. Κάποια στιγμή και ενώ είχε ήδη μπει στην Αττική Οδό, σταμάτησε στην άκρη του δρόμου για να τηλεφωνήσει, και λίγα δευτερόλεπτα αργότερα, έπεσε με ιλιγγιώδη ταχύτητα πάνω του ένα λευκό βανάκι. Η σύγκρουση ήταν σφοδρή και είχε ως αποτέλεσμα να χτυπήσει ο ηθοποιός στο παρμπρίζ του αυτοκινήτου του και να υποστεί βαριές κρανιοεγκεφαλικές κακώσεις και πολύ σοβαρούς τραυματισμούς. Αμέσως μεταφέρθηκε στο Νοσοκομείο ΚΑΤ στην Κηφισιά Αττικής, όπου υπεβλήθη σε χειρουργική επέμβαση. Μετά το τέλος της επέμβασης, μεταφέρθηκε στην Εντατική Μονάδα Παρακολούθησης του ΚΑΤ, όπου παρέμεινε νοσηλευόμενος, για 66 ημέρες, μέχρι το απόγευμα της Τρίτης 21 Μαΐου 2013, οπότε και έφυγε από τη ζωή. Μετά το θάνατο του, ο δεύτερος κύκλος της σειράς Οι Βασιλιάδες αφιερώθηκε στη μνήμη του.

Προσωπική Ζωή 
Ο Τόμας είχε σχέση με την φοιτήτρια Ιωάννα Ζεμπερλίγκου, η οποία ήταν δίπλα του μέχρι την στιγμή του θανάτου του.

Φιλμογραφία

Τηλεόραση

Παραπομπές

Εξωτερικοί Σύνδεσμοι
 Τόμας Πρωτόπαπας στο IMDb

Έλληνες μοντέλα
Έλληνες άνδρες ηθοποιοί τηλεόρασης
Πυγμαλίων Δαδακαρίδης

Ο Πυγμαλίων Δαδακαρίδης (Μάντσεστερ, Αγγλία, 30 Μαΐου 1977) είναι Έλληνας ηθοποιός του θεάτρου, του κινηματογράφου και της τηλεόρασης.

Βιογραφία
Ο Δαδακαρίδης γεννήθηκε από πατέρα Έλληνα και μητέρα Αγγλίδα. Έχει δύο μικρότερα αδέρφια, την Τζούλια, που ζει στο εξωτερικό, και τον Θανάση, που ζει στην Ελλάδα. Αρχικά σπούδασε Computing και Marketing, αλλά τελικά στράφηκε στην υποκριτική. Ξεκίνησε την καριέρα του ως ηθοποιός στην Αγγλία, όπου στην πρώτη του οντισιόν πήγε παρακινούμενος από σχετική αγγελία σε εφημερίδα. Το 1999 ήρθε στην Ελλάδα για να συνεχίσει την καριέρα του. 

Για την ερμηνεία του στην ταινία Ευτυχία του Άγγελου Φραντζή, έλαβε το 2020 το βραβείο Α' Ανδρικού Ρόλου από την Ελληνική Ακαδημία Κινηματογράφου.

Καριέρα

Τηλεόραση

Θεατρικές παραστάσεις

Κινηματογραφικές ταινίες

Παραπομπές

Εξωτερικοί σύνδεσμοι 

Δαδακαρίδης στο IMDb

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες κωμικοί
Πανελλήνιο πρωτάθλημα ποδοσφαίρου ανδρών 1911-1912

Το Νοέμβριο του 1911 διοργανώθηκαν από τον ΣΕΓΑΣ "οι ετήσιοι ποδοσφαιρικοί αγώνες". Νικητής αναδείχθηκε ο Πανελλήνιος Ποδοσφαιρικός Όμιλος.

Χρονικό

Στο πρωτάθλημα του φθινοπώρου 1911 που προκήρυξε ο ΣΕΓΑΣ δήλωσαν συμμετοχή μόνο δύο σύλλογοι: ο Πειραϊκός Σύνδεσμος και ο Πανελλήνιος Ποδοσφαιρικός Όμιλος (Π.Π.Ο.), τον οποίο είχε ιδρύσει ο Γιώργος Καλαφάτης την προηγούμενη χρονιά αποχωρώντας από τον "Ποδοσφαιρικό Όμιλο Αθηνών"' (Π.Ο.Α.), ο οποίος επίσης ήταν δικό του δημιούργημα, όταν το 1908 είχε φύγει από τον Πανελλήνιο Γ.Σ. Από τον Π.Π.Ο προέκυψε λίγα χρόνια αργότερα ο Παναθηναϊκός Α.Ο. Στους αγώνες δεν συμμετείχε το Π.Σ. Γουδί, το οποίο φαίνεται πως διήγε περίοδο κρίσης μετά την αποχώρηση πολλών αρχικών παικτών.

Αποτελέσματα
Ο πρωταθλητής αναδείχτηκε έπειτα από μια σειρά αγώνων ανάμεσα στους δύο συλλόγους. Ένα δημοσίευμα στον τύπο αναγγέλει για την Κυριακή 13 Νοεμβρίου τον εναρκτήριο αγώνα μεταξύ Πειραϊκού Συνδέσμου και Πανελληνίου Ποδοσφαιρικού Ομίλου στο Ποδηλατοδρόμιο στο Νέο Φάληρο:

 "Αύριον Κυριακήν εις τας 3 το απόγευμα άρχονται εν τω Ποδηλατοδρομίω Ν. Φαλήρου οι ετήσιοι ποδοσφαιρικοί αγώνες α΄ ομάδων Συλλόγων. Οι αγώνες αυτοί τελούνται υπό του Συνδέσμου των Ελληνικών Αθλητικών και Γυμναστικών Σωματείων. Θα μετάσχουν ο Πειραϊκός Σύνδεσμος και ο Πανελλήνιος Ποδοσφαιρικός Όμιλος.".

Είναι γνωστά τα αποτελέσματα τριών αγώνων (πιθανότατα: α΄ αγώνας, ρεβάνς και τελικός):
 
 20 Νοεμβρίου 1911: Πανελλήνιος Π.Ο. - Πειραϊκός Σύνδεσμος: 4-0
 27 Νοεμβρίου 1911: Πανελλήνιος Π.Ο. - Πειραϊκός Σύνδεσμος: 2-3
 4 Δεκεμβρίου 1911: Πανελλήνιος Π.Ο. - Πειραϊκός Σύνδεσμος: 10-2

Πρωταθλητής: Πανελλήνιος Π.Ο.

Η ομάδα του Πανελληνίου Ποδοσφαιρικού Ομίλου

Την ομάδα του ΠΠΟ συγκροτούσαν:

Γενικός Αρχηγός και προπονητής: 
Τζον Σίριλ Κάμπελ
Αθλητές: 
Δημήτρης Δεμερτζής (τερματοφύλακας)
Ρέππας (μπακ)
Γιώργος Καλαφάτης (μπάκχαφ)
Αλέξανδρος Καλαφάτης (μπάκχαφ)
Χοϊδάς (χαφ)
Μαντζάκος (φορ)
Μιχάλης Παπάζογλου (στη συνέχεια Γενικός Γραμματέας του ΠΑΟ)
Κουσουβέλης
Κίσας
Κοστομένος
Ρόκος (από το Κατικιόι)
Μακρής (από τη Ρουμανία)

Πηγές 

"Αθλητικός Κόσμος", ψηφ. σελ. 365.
"Εμπρός", 12/11/1911.

Αναφορές   

Εγχώρια ποδοσφαιρικά πρωταθλήματα 1911-1912
Πανελλήνιο πρωτάθλημα ποδοσφαίρου
Σπυρίδων Μακρής

Ο Σπυρίδων Γ. Μακρής (1926 – 20 Αυγούστου 1978) ήταν Έλληνας ιατρός, ο πρώτος στην ιστορία καθηγητής της αναισθησιολογίας στην Ελλάδα.

Απεφοίτησε από την ιατρική σχολή του Πανεπιστημίου Αθηνών. Ειδικεύθηκε στην ειδικότητα της αναισθησιολογίας στα εξής ιατρικά κέντρα των Η.Π.Α.:

 D.C. General Hospital (Ουάσινγκτον D.C.)
 Ιατρικό Κέντρο του Πανεπιστημίου Georgetown (Ουάσινγκτον D.C.)
 Νοσοκομείο Πανεπιστημίου Τζωρτζ Ουάσινγκτον (Ουάσινγκτον D.C.)
 Γενικό Νοσοκομείο του Χάρβαρντ (Μασαχουσέτη)

Μετά το τέλος των σπουδών του έγινε λέκτορας ή επισκέπτης καθηγητής στα παραπάνω πανεπιστήμια, όπου δίδαξε και συμμετείχε σε έρευνες με πρωτοποριακά για την εποχή θέματα. Υπήρξε εταίρος του «Αμερικανικού Κολεγίου Αναισθησιολόγων» (A.C.A.).

Το έτος 1974 ο Σπ. Μακρής έγινε ο πρώτος στην ιστορία καθηγητής της αναισθησιολογίας σε ελληνικό πανεπιστήμιο (συγκεκριμένα στο Αριστοτέλειο Πανεπιστήμιο Θεσσαλονίκης).

Συνέγραψε δύο συγγράμματα, που ήταν επίσης τα πρώτα που εκδόθηκαν ποτέ στην ελληνική γλώσσα πάνω στην αναισθησιολογία:

 Αναισθησιολογία, Γενικαί Αρχαί (Αθήναι 1961)
 Αναισθησιολογία εις την Κλινικήν Πράξιν (Αθήνα 1979)

όπως και το:

 Αντιμετώπιση του πόνου, τεχνητός μερισμός, καρδιοπνευμονική αναζωογόνηση (University Studio Press, Θεσσαλονίκη 1992, 310 σελ.)

Επίσης έγραψε σχεδόν 100 επιστημονικές εργασίες, πολλές από τις οποίες έχουν δημοσιευθεί στο Science, το Anaesthesia and Analgesia και άλλα διεθνούς κύρους επιστημονικά περιοδικά.

Ο Σπυρίδων Μακρής απεβίωσε σε ηλικία 52 ετών στη Θεσσαλονίκη, από μετατραυματικό ανεύρυσμα της κοιλιακής αορτής που προκλήθηκε από τροχαίο ατύχημα.

Πηγές 
 Μαρία Μ. Γκιάλα: «Σ.Γ. Μακρής: ο πρώτος καθηγητής Αναισθησιολογίας στην Ελλάδα» (5η Διεπιστημονική Ημερίδα, Ιωάννινα, 9-10 Μαΐου 2008).

Έλληνες αναισθησιολόγοι
Καθηγητές Αριστοτελείου Πανεπιστημίου Θεσσαλονίκης
Έλληνες ιατροί του 20ου αιώνα
2752 Γου Τσιεν-Σιουνγκ

Ο Γου Τσιεν-Σιουνγκ (Wu Chien-Shiung) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,338. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή της Κινέζας φυσικού Τσιεν-Σιουνγκ Γου.

Φυσικά χαρακτηριστικά 
Τα φυσικά χαρακτηριστικά του Γου Τσιεν-Σιουνγκ είναι άγνωστα.

Εξωτερικοί σύνδεσμοι-πηγές 
 Τροχιά από το JPL (Java) / Εφημερίδα

Γου Τσιεν-Σιουνγκ
Δημοσθένης Ταμπάκος

Ο Δημοσθένης Ταμπάκος είναι Έλληνας  αθλητής της γυμναστικής, στο άθλημα των κρίκων.

Βιογραφικό 
Ο παγκόσμιος πρωταθλητής στους κρίκους, Δημοσθένης Ταμπάκος γεννήθηκε στις 12 Noεμβρίου του 1976 στη Θεσσαλονίκη, κατάγεται όμως από τη Δρακότρυπα Καρδίτσας. Απόφοιτος ΤΕΦΑΑ. Έχει ύψος 1,63μ. Ο ίδιος είναι Αξιωματικός Πολεμικής Αεροπορίας.

Προσωπική ζωή 
Ο Δημοσθένης Ταμπάκος είναι παντρεμένος με την Αναστασία Δόντη και κατοικούν στην Αθήνα.

Καριέρα 
Η ενασχόληση του με την γυμναστική έγινε στα 9 του χρόνια. Το 1983, όμως, ξεκινάει από τον Σπάρτακο Θεσσαλονίκης και στις αρχές της δεκαετίας του ΄90 πρωτοεμφανίζεται σε αγώνες και από τότε χρόνο με το χρόνο άρχισε να ανεβαίνει και ένα σκαλί ψηλότερα προς την παγκόσμια αναγνώριση. Έχει αγωνιστεί στον πλάγιο ίππο, στο σύνθετο ατομικό και στο μονόζυγο, καταλήγοντας στο αγώνισμα των κρίκων.

Διακρίσεις 
Στην πρώτη του εμφάνιση σε Ολυμπιάδα και δη σε αυτήν του Σίδνεϊ το 2000, ο Δημοσθένης Ταμπάκος μετά από έναν εξαιρετικό αγώνα κατέκτησε το πρώτο του ,ολυμπιακό, αργυρό μετάλλιο. Το 2003 φτάνει στην κορυφή του κόσμου κατακτώντας την πρώτη θέση στο Παγκόσμιο Πρωτάθλημα ενώ τις χρονιές 2000 και 2004 πρώτος και στο Ευρωπαϊκό. Η πιο σημαντική διάκριση για τον ίδιο, ήταν το μετάλλιο στην Ολυμπιάδα της Αθήνας, όπου πήρε το χρυσό μετάλλιο. Έχει κατακτήσει συνολικά 13 Πανελλήνια Πρωταθλήματα σε όλες τις κατηγορίες 

Αναλυτικά, με χρονολογική σειρά οι επιτυχίες του Δημοσθένη Ταμπάκου σε μεγάλες διοργανώσεις, στους κρίκους.

Βραβεύσεις 
 2007 – Βραβείο «Μέγας Αλέξανδρος» από το Δήμο Θεσσαλονίκης
 2010 - Τιμητική βράβευση από τον Δήμο Σταυρούπολης
 2012 – Τιμητική βράβευση από τον Δήμο Αγίας Βαρβάρας

Παραπομπές

Εξωτερικοί σύνδεσμοι 
 

Έλληνες Ολυμπιονίκες
Έλληνες αθλητές της ενόργανης γυμναστικής
Αθλητές στους Μεσογειακούς Αγώνες 1997
Ευρωπαϊκή Οδός 951

Η Ευρωπαϊκή Οδός 951 (Ε951) είναι ένας ευρωπαϊκός οδικός άξονας Β' Κλάσης, ενταγμένος στο διευρωπαϊκό δίκτυο, που ανήκει σε όλο το μήκος του στην Ελλάδα.

Μέσω της Ιόνιας Οδού, η οδός ξεκινά από τον ανισόπεδο κόμβο Αμβρακίας της Ιόνιας οδού και καταλήγει στον κόμβο της τελευταίας με την Εγνατία οδό. Περνάει από την Αμφιλοχία, την Άρτα και τη Φιλιππιάδα.

Διαδρομή 
 Ελλάδα
 Ευρωπαϊκή Οδός 90: Εγνατία οδός
 Φιλιππιάδα
 Άρτα
 Αμφιλοχία
 Α/Κ Αμβρακίας Ιόνιας οδού

Παραπομπές 

951
Κωνσταντίνος Δεσποτόπουλος (βουλευτής Χίου)

Για τον ακαδημαϊκό , δείτε Κωνσταντίνος Δεσποτόπουλος

Ο Κωνσταντίνος Γ. Δεσποτόπουλος (1901 - 8 Απριλίου 1992) (Κώστας Δεσποτόπουλος του Γεωργίου) ήταν Έλληνας δικηγόρος και πολιτικός από τη Χίο, αντιστασιακός, στέλεχος στη Π.Ε.Ε.Α και σύμβουλος του γενικού γραμματέα του ΚΚΕ στη κατοχή. Επίσης διετέλεσε βουλευτής του νησιού με την ΕΔΑ. Ήταν πρώτος εξάδελφος του ακαδημαϊκού Κωνσταντίνου Ι. Δεσποτόπουλου.

Βιογραφικό σημείωμα
Μετά τη Μικρασιατική Καταστροφή, συνεργάστηκε πολιτικά με τον Γεώργιο Παπανδρέου. Τη δεκαετία του 1930, τον Δεσποτόπουλο απασχόλησε το ζήτημα των γεωργικών συνεταιρισμών και του κορπορατισμού, στο πλαίσιο της σχέσης του σοσιαλισμού με το αγροτικό κίνημα. Κατά την περίοδο της Κατοχής υπήρξε νομικός και πολιτικός σύμβουλος του Γενικού Στρατηγείου του ΕΛΑΣ, ως αντικαταστάτης του Γιώργη Σιάντου, και εθνοσύμβουλος —εκπροσωπώντας την Αττικοβοιωτία— της ΠΕΕΑ, της κυβέρνησης της Ελεύθερης Ελλάδας. Ορίστηκε, επίσης, μέλος της λεγόμενης «Αντιπροσωπείας» της ΠΕΕΑ (Μάιος 1944), ένα είδος διοικητικής επιτροπής του Εθνικού Συμβουλίου της ΠΕΕΑ. Υπήρξε, επίσης, μέλος της Κοινού Γενικού Στρατηγείου Ανταρτών. Έλαβε μέρος στην αντιπροσωπεία του ΕΑΜ-ΕΛΑΣ στο Κάιρο (Aύγουστος 1943), όπου στις συζητήσεις με τους Βρετανούς τέθηκε, μεταξύ άλλων, και το πολιτειακό ζήτημα της Ελλάδας την επαύριον του πολέμου, και στην αντιπροσωπεία που μετέβη στην Καζέρτα (1944).

Μετά τον πόλεμο, ο Δεσποτόπουλος υπέγραψε δήλωση μετανοίας. Πολιτεύτηκε με την ΕΔΑ και εξελέγη μέλος του ελληνικού κοινοβουλίου στις εκλογές του 1958. Υπήρξε, συνολικά, τέσσερεις φορές υποψήφιος βουλευτής του κόμματος: 1951, 1958, 1961 και 1963. Το 1956 είχε εκλεγεί μέλος του Γενικού Συμβουλίου της ΕΔΑ και το 1962 αναπληρωματικό μέλος της Διοικούσας Επιτροπής της.

Πέθανε πλήρης ημερών το 1992.

Παραπομπές

Πηγές

Πρόσθετη βιβλιογραφία

Σημειώσεις

Έλληνες δικηγόροι
Βουλευτές εκλεγμένοι με την ΕΔΑ
Βουλευτές Χίου
Πολύδωρος Πριάμου

Στην ελληνική μυθολογία ο Πολύδωρος ήταν ένας από τους γιους του βασιλιά της Τροίας Πριάμου και της Εκάβης.

Ελληνική μυθολογία
Πρόσωπα της ελληνικής μυθολογίας
Τρώες
Θνητοί της ελληνικής μυθολογίας
Δουκάτο της Φιλιππούπολης

Το Δουκάτο της Φιλιππούπολης (1204-1260) ήταν ένα από τα Σταυροφορικά κράτη που δημιουργήθηκαν στα εδάφη της Βυζαντινής Αυτοκρατορίας κατά την Δ΄ Σταυροφορία. Καταλάμβανε εδάφη της σημερινής νότιας Βουλγαρίας με έδρα την πόλη της Φιλιππούπολης. 

Η περιοχή παραχωρήθηκε από τον τον Βαλδουίνο Α΄ το 1204 στον Γάλλο ιππότη Ρενιέ του Τρι (γαλλικά : Renie de Tri) που ανακηρύχθηκε δούκας. Ο Ρενιέ με 120 ιππότες κατέλαβε την Φιλιππούπολη και τα κοντινά φρούρια, έπειτα μοίρασε το δουκάτο σε βαρονίες, κτίζοντας νέα κάστρα για τον έλεγχο της περιοχής. 

Το Απρίλιο του 1204 οι Παυλικιανοί της Φιλιππούπολης κάλεσαν τον Βούλγαρο βασιλιά για να του παραδώσουν την πόλη, μαθαίνοντας το ο Ρενιέ έκαψε την συνοικία τους και αποσύρθηκε στο κάστρο Estanema. Το 1205 οι Βούλγαροι επιτέθηκαν στη Φιλιππούπολη, την κατέλαβαν, σκότωσαν την φρουρά της και αιχμαλώτισαν και αποκεφάλισαν τον γιο του Ρενιέ. Ο ίδιος ο Ρενιέ είχε φύγει από την πόλη με το μεγαλύτερο τμήμα του φράγκικου στρατού για να πάρει μέρος στην μάχη της Αδριανούπολης. Στη συνέχεια οι Βούλγαροι πολιόρκησαν για 13 μήνες το κάστρο Estanema αλλά έλυσαν την πολιορκία όταν έφτασε φράγκικη βοήθεια.

Στις 31 Ιουλίου του 1208 ο Ρενιέ νίκησε τον βουλγαρικό στρατό στη Μάχη της Φιλιππούπολης. Την ίδια χρονιά ανέλαβε δούκας ο συγγενής του Γεράρδος ντε Στρομ (Gerard de Strøm). Σύμφωνα με τη συνθήκη που υπογράφηκε στις 9 Απριλίου 1229 στην Περούτζια ανάμεσα στην Λατινική Αυτοκρατορία και στον πρώην βασιλιά της Ιερουσαλήμ Ιωάννη του Μπριέν, ο τελευταίος ανέλαβε το δουκάτο της Φιλιππούπολης και έγινε δούκας της Φιλιππούπολης για την περίοδο 1229-1237. Σύμφωνα με τη συνθήκη, μετά το θάνατό του η διαδοχή στο δουκάτο θα γινόταν ανάμεσα στους γιους του. Το δουκάτο διατηρήθηκε έως το 1260.

Δούκες της Φιλιππούπολης 
 1204-1208 Ρενιέ ντε Τρι
 1208-1229 Γεράρδος ντε Στρομ
 1229-1237 Ιωάννης του Μπριέν
 1237 - ένας από τους γιους του Ιωάννη ντε Μπριέν.

Πηγές 
 Setton, Kenneth M., Robert Lee Wolff, και Harry W. Hazard, επιμ. (1969). A History of the Crusades. Τόμ. 2: The Later Crusades, 1189–1311. University of Wisconsin Press, 1969. ISBN 0-299-04844-6.
 Латински извори за българската история", том ІV, БАН, Σόφια, 1988.
 Костов, Димитър , Филипополското херцогство (1204 - 1260), изд.Жанет 45, Пловдив, 2011, σ. 96.

 
Διάδοχα κράτη της Βυζαντινής Αυτοκρατορίας
Honda CBR1100XX

Η  Honda CBR1100XX Super Blackbird είναι μία σπορ μοτοσικλέτα που παράχθηκε από την ιαπωνική βιομηχανία Honda από το 1996 έως το 2007. Κατείχε τον τίτλο της γρηγορότερης μοτοσικλέτας παραγωγής με 312 χλμ/ώρα 
[164hp(122 kW)]  έως το 1999, όταν και ξεπεράστηκε από την Suzuki Hayabusa, η οποία έφτανε τα τα 314 χλμ/ώρα.

Παραπομπές 

Μοντέλα μοτοσικλετών Honda
Λαφιάτης

Ο Λαφιάτης ή Λαφίτης είναι μη-δηλητηριώδες φίδι της οικογένειας των Καινοφιίδων. Ο Λαφιάτης είναι το μεγαλύτερο είδος φιδιού που συναντάται στην Ελλάδα.

Γεωγραφική κατανομή 
Ο Λαφιάτης ζει στην νότια Ευρώπη, κυρίως στην Ιταλία και στα Βαλκάνια από την Κροατία μέχρι την Ελλάδα.

Εμφάνιση 
Έχει μήκος γύρω στα 150 εκατοστά, σπανίως όμως μπορεί να φτάσει και να ξεπεράσει τα 200 εκατοστά. Τα ενήλικα έχουν ένα κιτρινωπό καφέ ή μαύρο χρώμα και τέσσερις μαύρες γραμμές που ξεκινούν από τον λαιμό του και φτάνουν μέχρι την ουρά. Τα ανήλικα άτομα έχουν διαφορετικό χρωματισμό και είναι γκρίζα-ασημί με καφέ ή μαύρες κηλίδες κατά μήκος της ράχης.

Κυνηγά κυρίως στο έδαφος αλλά σκαρφαλώνει συχνά σε δέντρα και θάμνους. Κολυμπά επιδέξια. Τρέφεται με μικρά θηλαστικά όπως αρουραίους και άλλα τρωκτικά, μικρά κουνέλια, πτηνά, σαύρες, αμφίβια, και αβγά.  Ζευγαρώνει την άνοιξη και τα θηλυκά γεννούν 3-18 αυγά. Δεν είναι καθόλου επιθετικό φίδι, ακίνδυνο για τον άνθρωπο, όμως μπορεί να δαγκώνει αν αρπαχτεί.

Αρχείο:Λαφιάτης-αρουραίος.jpg

Παραπομπές

Εξωτερικοί σύνδεσμοι 
 http://www.herpetofauna.gr/index.php?module=cats&page=read&id=153&sid=142

Καινοφιίδαι
Ερπετά της Ελλάδας
Ερπετά της Ευρώπης